LIETUVOS RESPUBLIKOS SEIMO

TEISĖS IR TEISĖTVARKOS KOMITETAS

PAGRINDINIO KOMITETO PAPILDOMA IŠVADA (1)

DĖL LIETUVOS RESPUBLIKOS PROKURATŪROS ĮSTATYMO NR. I-599 47 IR 49 STRAIPSNIŲ PAKEITIMO ĮSTATYMO PROJEKTO NR. XIIIP-5086(2)

2020-11-09 Nr. 102-P-40

Vilnius

1. Komiteto posėdyje dalyvavo: komiteto pirmininkė Agnė Širinskienė, komiteto pirmininko pavaduotojas Stasys Šedbaras, nariai: Vilija Aleknaitė-Abramikienė, Rimas Andrikis, Irena Haase, Arvydas Nekrošius, Česlav Olševski, Julius Sabatauskas, Lauras Stacevičius, Irena Šiaulienė, Petras Valiūnas.

Komiteto biuro vedėja Dalia Komparskienė, patarėjos: Dalia Latvelienė, Martyna Civilkienė, Jurgita Janušauskienė, Rita Karpavičiūtė, Irma Leonavičiūtė, Rita Varanauskienė, Loreta Zdanavičienė, padėjėjos Aidena Bacevičienė, Meilė |Čeputienė, Rivena Zegarienė.

2. Seimo kanceliarijos Teisės departamento išvados ir kitų ekspertų pasiūlymai:

Eil. Nr.	Pasiūlymo teikėjas, data	Siūloma keisti	Pastabos	Pasiūlymo turinys	Komiteto nuomonė	Argumentai, pagrindžiantys nuomonę

str.	str. d.	p.

1.	Seimo kanceliarijos Teisės departamentas 2020-11-09	3	2	Įvertinę įstatymo projekto atitiktį Konstitucijai, įstatymams, teisėkūros principams ir teisės technikos taisyklių reikalavimams, teikiame šią pastabą: Siūlytina tikslinti įstatymo projekto 3 straipsnio 2 dalyje nustatytą įstatymo taikymo taisyklę, t. y. vietoj žodžių ,,šio įstatymo nuostatos taikomos“ įrašyti žodžius ,,šio įstatymo 1 straipsnio nuostatos taikomos“, nes kitos šio įstatymo nuostatos (dėl priedo už tarnybos Lietuvos valstybei stažą mokėjimo) bus taikomos ne tik pareigas einantiems prokurorams, kuriems 65 metai sukanka po šio įstatymo įsigaliojimo, bet ir visiems kitiems prokurorams.	Pritarti	Patikslinta 3 straipsnio 2 dalies redakcija: „2. Šio įstatymo 1 straipsnio nuostatos taikomos pareigas einantiems prokurorams, kuriems 65 metai sukanka po šio įstatymo įsigaliojimo.“

3. Subjektų, turinčių įstatymų leidybos iniciatyvos teisę, pasiūlymai: nėra.

4. Balsavimo rezultatai: už – 11 (bendru sutarimu).

Komiteto pirmininkė	Agnė Širinskienė

Komiteto biuro patarėja Dalia Latvelienė